CELEX: 32011R0763
Language: lv
Date: 2011-07-29 00:00:00
Title: Komisijas Īstenošanas regula (ES) Nr. 763/2011 ( 2011. gada 29. jūlijs ) par atsevišķu preču klasifikāciju kombinētajā nomenklatūrā

3.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 200/6
            
         KOMISIJAS ĪSTENOŠANAS REGULA (ES) Nr. 763/2011
   (2011. gada 29. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. jūlija
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Portatīva, ar baterijām darbināma ierīce (tā sauktā “e-grāmata”) dažāda veida teksta datņu (piemēram, PDF, WOL un HTML), attēlu datņu (piemēram, JPEG) un audio datņu (piemēram, MP3) ierakstīšanai un reproducēšanai; ierīces izmēri ir aptuveni 18 x 12 x 1 cm, un tā sver aptuveni 220 g.
                  Ierīcei ir:
                  
                              —
                           
                           
                              monohroms displejs (izmantota elektroniskās tintes tehnoloģija ar 4 pelēktoņu gradāciju), kura izmēri ir aptuveni 12 x 9 cm, ekrāna izmērs pa diagonāli aptuveni 15 cm (6 collas) un izšķirtspēja 600 x 800 pikseļu,
                           
                        
                              —
                           
                           
                              USB saskarne,
                           
                        
                              —
                           
                           
                              austiņu kontaktligzda,
                           
                        
                              —
                           
                           
                              atmiņas karšu ligzda,
                           
                        
                              —
                           
                           
                              vadības/navigācijas pogas,
                           
                        
                              —
                           
                           
                              200 MHz procesors un
                           
                        
                              —
                           
                           
                              512 MB iebūvēta atmiņa.
                           
                        Lai pārsūtītu datnes, ierīci var savienot ar automātiskās datu apstrādes iekārtu.
                  Ierīce var reproducēt tekstu, attēlus un audioierakstus, apstrādājot datus, kuri saglabāti iebūvētajā atmiņā vai atmiņas kartē.
                  Ierīcei nav tulkošanas vai vārdnīcas funkciju.
               
               
                  8543 70 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8543, 8543 70 un 8543 70 90 formulējumu.
                  Klasificēšana pozīcijā 8471 pie automātiskās datu apstrādes iekārtām nav iespējama, jo ierīce neatbilst 84. nodaļas 5. piezīmes A) punktā minētajiem nosacījumiem.
                  Ierīce nav arī tāda veida ierīce, ko izmanto vienīgi vai galvenokārt kā automātiskās datu apstrādes sistēmu, tāpēc nav iespējama arī klasificēšana pozīcijā 8471 pie šādas sistēmas vienībām.
                  Klasificēšana pozīcijā 8528 pie monitoriem nav iespējama, ņemot vērā to, ka ierīce nevar atainot videoattēlus, jo tās ekrānā izmantotā specifiskā tehnoloģija un attiecīgi attēla zemā kvalitāte ļauj atainot tikai dokumentu datņu formātus un statiskus attēlus.
                  Šī ierīce uzskatāma par elektronisku ierīci ar individuālu funkciju, kas nav minēta vai iekļauta citur 85. nodaļā.
                  Tāpēc tā jāklasificē ar KN kodu 8543 70 90.